Yuɣal yiwen n wass, dduklent, yiwen n wass dukkelent, dukklent ar lexla, yurkelli, argaz-nni nsent yezwar nutenti d tineggura, yuɣal wwint-d tiquceḍin n yesɣaren, id-wwint di tlata yid-sent dɣa wwḍent-d ar yiwen umekkan, uffant-d win ikessen ikessen ulli, ikessen ulli dɣa tenṭeq-d yiwet, tenna-as : “ Mennaɣ di Sidi Rebbi win id-yewwin ilis ad yekkes abarnus ”, daɣen tenṭeq-d tinna nniḍen, tenna-as, uffant-d daɣen lḥant-d ciṭuḥ uffant-d taɣzunt n yirden, tenna-as : “ Mennaɣ di Sidi Rebbi win id-yekksen aɛeqqa n yirden ad yeggelmter-d ”. Mi idtegra tis tlata-nni netta argaz-nni ur yesɛa dderya ur d-urwent ara armi id-yewweḍ imiren-nni tis tlata-nni, tenna-as imiren, tenna-as : “ Mennaɣ di Sidi Rebbi win id-yesɛan aqcic d teqcict ad awin tawenza n uwraɣ ” dɣa akken i teḍra, dɣa tinna i ḍelben irden-nni yewwi-as-d wargaz-is aɛeqqa n yirden arran-t akka arran-t ar lmetred yeččur lmetred ṭɛam n yirden, tinna is-yennan ad ksaɣ abernus, yewwi-as-d wargaz-is ilis dɣa tekkes-d abernus, tinna nniḍen ad tesɛu, dɣa yefraḥ wargaz-nni, yefraḥ. Qqiment tlata-nni daɣen usment tlawin-nni, usment dɣa yeqqim akken dɣa tesɛa-d arrac-nni nutenti usment. Truḥ tenna-as i lqibla, sɛant lqibla, tennaas : “ A lqibla ”, tenna-as : “ Atan ad tesɛu sin ”, tenna-as : “ Tura aɣ-tɛiwneḍ deg-sen ”.